Diari Oficial de la Generalitat Valenciana


Sumari del DOGV 7024, del 15-05-2013 (2013/4549)

Notificació de la sentència dictada en el procediment ordinari número 2148/2009.
--------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4549


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 2148/2009. [2013/4549]  
María Engracia Román Ivorra, secretària del Jutjat de Primera Instància número 2  
En este procediment de juí ordinari, seguit a instàncies de Marie-Helene Gasquet, Monique Palide i Daniel Henri Joseph Palide contra Gaston Eugene Theophile Trouja i Marcelle Trouja, s'ha dictat la sentència que, literalment, diu així:  
«Sentència número 258/2012  
Benidorm, 4 de juliol de 2012  
Ángeles Pérez Botella, magistrada jutgessa substituta del Jutjat de Primera Instància número 2 de Benidorm i partit, he vist estes actuacions de juí declaratiu ordinari que, amb el número 2148/2009, s'han tramitat en este Jutjat a instàncies de la part actora Marie-Helene Gasquet, Monique Palide i Daniel Henri Joseph Palide, representats pel procurador Miguel Martínez Gómez i assistits per la lletrada Pilar Sancho Mestre, contra la part demandada Gaston Eugene Theophile Trouja i Marcelle Trouja, en situació de rebel·lia processal, en l'exercici de l'acció de compliment d'obligació i d'elevació a escriptura pública derivat del contracte privat de compravenda.   
  
Dispositiva  
Desestime íntegrament la demanda interposada per Marie-Helene Gasquet, Monique Palide i Daniel Henri Joseph Palide, i absolc Gaston Eugene Theophile Trouja i Marcelle Trouja de la pretensió entaulada, amb la imposició de les costes d'esta instància a la part demandant.   
  
Notifiqueu a les parts esta resolució, advertint-los que no és ferma, i que s'hi pot interposar un recurs d'apel·lació, que cal preparar davant d'este Jutjat en el termini de cinc dies.   
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s'ha de constituir un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 7571 JV EEEE AA), i s'indicarà, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Expediu una testimoniança d'esta sentència perquè s'unisca a estes actuacions i porteu l'original al llibre de sentències d'este Jutjat.  
  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar el dia de la seua data i en audiència pública; en done fe.»  
  
I atés que els demandats, Gaston Eugene Theophile Trouja i Marcelle Trouja, estan en parador desconegut, s'expedix este edicte a fi que els valga de notificació de forma deguda.  
  
Benidorm, 22 d'abril de 2013.- La secretària judicial: María Engracia Román Ivorra.